Na temelju članka 127. Zakona o odgoju i obrazovanju u osnovnoj i srednjoj školi („Narodne novine“ broj 87/09., 92/10., 105/10.ispr., 90/11. I 94/13.) i članka 58. Osnovne škole Darda, Darda, a nakon isteka zakonskog roka za dobivanje suglasnosti iz Članka 127. St. 5. Zakona o odgoju i obrazovanju u osnovnoj i srednjoj školi, Školski odbor na sjednici održanoj dana 23.12.2014.godine, donio je sljedeću

O D L U K U

1. Za ravnatelja Osnovne škole Darda, Darda, imenuje se Janoš Boni prof. matematike i fizike.
2. Mandat ravnatelja iz točke 1. ove odluke traje pet godina, počevši od 18.01.2015. godine .
3. Ovlašćuje se predsjednik Školskog odbora da s imenovanim ravnateljem sklopi ugovor o radu prema članku 127. Zakona o odgoju i obrazovanju u osnovnoj i srednjoj školi.
4. Ova odluka stupa na snagu danom donošenja.

O b r a z l o ž e n j e

Dana, 11.11.2014. g. Školski odbor donio je Odluku o raspisivanju natječaja za izbor i imenovanje ravnatelja/ice ove škole. Natječaj je objavljen s natječajnim rokom u trajanju osam dana u „Glasu Slavonije“.

U natječaju su objavljeni uvjeti koje kandidat za ravnatelja trebaju ispuniti i isprave koje trebaju dostaviti kao dokaz o ispunjenju potrebnih uvjeta.

U okviru natječajnog roka na natječaj za ravnatelja/cu škole podnijela su dva kandidata.

Dana 20.11.2014.g. na sjednici Školskog odbora izvršen je izvid prijava na natječaj za ravnatelja/icu i uvjeta objavljenih u natječaju. Provjerom dostavljenih isprava uz prijavu na natječaj utvrđeno je da oba kandidata ispunjavaju uvjete za izbor i imenovanje ravnatelja/ice škole.

Nakon utvrđivanja ispunjenosti potrebnih uvjeta, Školski odbor je donio zaključak da se prijave i životopisi kandidata dostave Učiteljskom vijeću, Vijeću roditelja i Skupu radnika radi donošenja zaključka o stajalištima glede pojedinog kandidata. Učiteljsko vijeće, Vijeće roditelja i Skup radnika obvezni su dostaviti zaključke o stajalištima u roku osam dana od dana primitka zaključka Školskog odbora o provođenju postupka i donošenju stajališta.

Sjednica Učiteljskog vijeća, Vijeća roditelja te Skup radnika su održani i zaključci doneseni u utvrđenom roku. Nakon primitka predmetnih zaključaka održana je sjednica Školskog odbora radi donošenja odluke o izboru jednog od kandidata prijavljenih na natječaj za ravnatelja/icu.

Izbor je proveden prema abecednom redu popisa kandidata. Jednoglasnom odlukom ukupnog broja članova Školskog odbora za ravnatelja škole je izabran Janoš Boni prof.matematike i fizike .

Nakon izbora kandidata za ravnatelja, upućen je zahtjev ministru znanosti, obrazovanja i sporta za dobivanje suglasnosti radi imenovanja izabranog kandidata za ravnatelja škole. Istekom zakonskog roka za dobivanje suglasnosti, sukladno čl. 127.st. 5. Zakona o odgoju i obrazovanju u osnovnoj i srednjoj školi, smatra se da je suglasnost dana.

Nakon isteka zakonskog roka za dobivanje suglasnosti iz čl. 127. st. 5. Zakona o odgoju i obrazovanju u osnovnoj i srednjoj školi, Školski odbor je održao sjednicu na kojoj je odlučeno o imenovanju izabranog kandidata za ravnatelja. Javnim glasovanjem, jednoglasnom odlukom sedam prisutnih članova od ukupno broja (7) članova Školskog odbora, izabran kandidat Janoš Boni prof. imenova je ravnateljem škole.

S imenovanim ravnateljem predsjednik školskog odbora ovlašten je sklopiti ugovor o radu prema članku 127. Zakona o odgoju i obrazovanju u osnovnoj i srednjoj školi.

Pouka o pravnom lijeku

Svaki kandidat prijavljen na natječaj može obaviti izvid natječajnog materijala u svezi s ovom odlukom o imenovanju ravnatelja i protiv Odluke podnijeti tužbu Općinskom sudu u Osijeku u roku od 15 dana od dana primitka odluke.

KLASA: 003-03-14-01

URBROJ: 2100-14-14-

Darda 29.12.2014.

Predsjednik Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_